cyanic-selkie/wikianc huggingface dataset:
ইডা লুপিনো
ইডা লুপিনো (Ida Lupino; ৪ ফেব্রুয়ারি ১৯১৮ - ৩ আগস্ট ১৯৯৫) ছিলেন একজন ইংরেজ-মার্কিন অভিনেত্রী ও গায়িকা। তিনি বিংশ শতাব্দীর পঞ্চাশের দশকের একমাত্র নারী, যিনি হলিউডে চলচ্চিত্র পরিচালনায় ও প্রযোজনায় অগ্রদূতের ভূমিকা পালন করেন। তার স্বাধীন প্রযোজনা কোম্পানি হতে তিনি সামাজিক বার্তাবাহী চলচ্চিত্র রচনা ও প্রযোজনায় সহযোগী হিসেবে কাজ করেন এবং প্রথম নারী চলচ্চিত্র পরিচালক হিসেবে ১৯৫৩ সালে নোয়া চলচ্চিত্র দ্য হিচ-হিকার পরিচালনা করেন।
৪৮ বছর ব্যাপী তার কর্মজীবনে লুপিনো ৫৯টি চলচ্চিত্রে অভিনয় করেন এবং ৮টি চলচ্চিত্র পরিচালনা করেন। তার চলচ্চিত্র কর্মজীবনের বেশিরভাগ সময় তিনি মার্কিন যুক্তরাষ্ট্রে ব্যয় করেন এবং ১৯৪৮ সালে সেখানকার নাগরিকত্ব গ্রহণ করেন। পরবর্তীকালে তিনি টেলিভিশনে অভিনেত্রী, কাহিনীকার ও পরিচালক হিসেবে কাজ করেন এবং পশ্চিমা, অতিপ্রাকৃত, অবস্থাধর্মী হাস্যরসাত্মক, খুনের রহস্য ও গ্যাংস্টার গল্পের ১০০টিরও বেশি পর্ব পরিচালনা করেন। তিনি একমাত্র নারী পরিচালক হিসেবে দ্য টোয়ালাইট জোন ধারাবাহিকের মৌলিক পর্ব পরিচালনা করেন, এবং একমাত্র পরিচালক হিসেবে এই অনুষ্ঠানে অভিনয় করেন।
গ্রিগর ম্যাকগ্রিগর
গ্রিগর ম্যাকগ্রিগর (Gregor MacGregor; জন্ম: ৩১ আগস্ট, ১৮৬৯ - মৃত্যু: ২০ আগস্ট, ১৯১৯) স্কটল্যান্ডের এডিনবরার মার্চিস্টন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও রাগবি খেলোয়াড় ছিলেন। ১৮৯০ থেকে ১৮৯৩ সময়কালে ইংল্যান্ড ক্রিকেট দলের অন্যতম সদস্য ছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে সবিশেষ দক্ষতার পরিচয় দিয়েছেন তিনি।
শৈশবকাল
স্কটল্যান্ডের এডিনবরার আর্জিলের জে.পি. ডোনাল্ড ম্যাকগ্রিগরের সন্তান গ্রিগর ম্যাকগ্রিগরের জন্ম ১৮৬৯ সালে। আপিংহামে বিদ্যালয় জীবন অতিবাহিত করেন। এরপর অক্টোবর, ১৮৮৭ সালে কেমব্রিজের জিসাস কলেজ থেকে ম্যাট্রিকুলেশন ডিগ্রী সম্পন্ন করেন। বিশ্ববিদ্যালয় জীবন শেষ করার পর লন্ডন স্টক এক্সচেঞ্জে কাজ করেছিলেন তিনি।
প্রথম-শ্রেণীর ক্রিকেট
ক্রিকেটের পাশাপাশি রাগবি ইউনিয়নের খেলোয়াড় হিসেবেও তার সুনাম ছিল। স্কটল্যান্ডের পক্ষে রাগবি ও ইংল্যান্ডের পক্ষে ক্রিকেট খেলায় অংশ নিয়েছেন তিনি।
সমগ্র খেলোয়াড়ী জীবনে ইংল্যান্ডের পক্ষে ৮ টেস্টে অংশগ্রহণের সুযোগ হয় তার। ২১ জুলাই, ১৮৯০ তারিখে অস্ট্রেলিয়ার বিপক্ষে টেস্ট অভিষেক ঘটে গ্রিগর ম্যাকগ্রিগরের। ১৮৯১ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন।
রাগবি ইউনিয়ন
গ্রিগর ম্যাকগ্রিগর রাগবি ইউনিয়নের ফুটবলার হিসেবে বেশ জনপ্রিয়তা অর্জন করেন। ১৮৯০ থেকে ১৮৯৬ সময়কালে কেমব্রিজের পক্ষে ক্লাব পর্যায়ের রাগবি ও স্কটল্যান্ডের পক্ষে আন্তর্জাতিক রাগবি খেলায় অংশ নেন।
১৮৮৯ ও ১৮৯০ সালে কেমব্রিজের সদস্যরূপে অক্সফোর্ডের বিপক্ষে ফুল ব্যাক অবস্থানে খেলেন। খেলায় তিনি চমৎকারভাবে রুখে দাঁড়ান ও অত্যন্ত নিখুঁততার সাথে বলে লাথি মারতেন। একই মৌসুমে কেমব্রিজের পক্ষে প্রথম অংশগ্রহণ করেন। এছাড়াও, প্রথমবারের মতো আন্তর্জাতিক ক্যাপ লাভ করেন। ১৮৯০ সালে হোম ন্যাশন্স চ্যাম্পিয়নশীপে স্কটিশ রাগবি ইউনিয়নের জন্য স্কটল্যান্ডের পক্ষে তিনটি আন্তর্জাতিক খেলার সবকটিতেই অংশ নেন।
১৮৯০ সালে উইলিয়াম পার্সি কার্পমেইলের নবগঠিত বার্বারিয়ান্সে যোগদানের জন্য আমন্ত্রিত হন। তিনি এ সফরকারী দলের মূল সদস্যরূপে ছিলেন। ১৮৯১ ও ১৮৯৩ সালের হোম ন্যাশন্স চ্যাম্পিয়নশীপে খেলেন। ১৮৯২ সালে লর্ড শেফিল্ড ক্রিকেট দলের সাথে অস্ট্রেলিয়া গমন করেন। ফলে ঐ বছর হোম ন্যাশন্স চ্যাম্পিয়নশীপে অংশ নিতে পারেননি।
১৮৯৪ সালে ইংল্যান্ড ও ওয়েলসের মধ্যকার রাগবি ইউনিয়নের খেলায় অংশগ্রহণ করেন। ১৮৯৬ সালে গ্ল্যাসগোর হ্যাম্পডেন পার্কে স্কটল্যান্ড-ইংল্যান্ডের খেলায় সর্বশেষ আন্তর্জাতিকে অংশগ্রহণ করেন গ্রিগর ম্যাকগ্রিগর।
ব্যক্তিগত জীবন
খেলোয়াড়ী জীবন থেকে অবসর গ্রহণ করার পর আমৃত্যু কোষাধ্যক্ষ হিসেবে কাজ করে গেছেন। ২০ আগস্ট, ১৯১৯ তারিখে লন্ডনের মেরিলেবোন এলাকায় ৪৯ বছর বয়সে গ্রিগর ম্যাকগ্রিগরের দেহাবসান ঘটে।
দ্য রামায়ণ (আর. কে. নারায়ণ)
দ্য রামায়ণ আর. কে. নারায়ণ রচিত একটি পৌরাণিক গ্রন্থ। ১৯৭৩ সালে লন্ডনের চট্টো অ্যান্ড উইন্ডাস এই গ্রন্থটি প্রকাশ করেন। বইখানি তামিল কম্ব রামায়ণ গ্রন্থের একটি সংক্ষেপিত গদ্যানুবাদ। ১৯৩৮ সালে নারায়ণ তার মৃত্যুপথযাত্রী কাকাকে প্রতিশ্রুতি দেন যে তিনি ইংরেজি ভাষায় কম্ব রামায়ণ অনুবাদ করবেন। তবে ১৯৬৮ সালের পূর্বে তিনি এই কাজে হাত দিতে পারেননি। পরে ১৯৭৮ সালে তিনি দ্য মহাভারত গ্রন্থটিও প্রকাশ করেন।
ফুটবল কেনিয়া লিমিটেড
ফুটবল কেনিয়া লিমিটেড (Football Kenya Limited; এছাড়াও সংক্ষেপে এফকেএল নামে পরিচিত) কেনিয়ার ফুটবলের সর্বোচ্চ নিয়ন্ত্রক সংস্থা ছিল। এই সংস্থাটি ২০০৮ সালে প্রতিষ্ঠিত হয়েছে। এটি প্রতিষ্ঠার বছরেই ফুটবলের সর্বোচ্চ সংস্থা ফিফার সদস্যপদ লাভ করেছিল, এর পাশাপাশি একই বছর সংস্থাটি তাদের আঞ্চলিক সংস্থা ক্যাফের সদস্যপদ লাভ করেছিল। এই সংস্থার সদর দপ্তর কেনিয়ায় অবস্থিত ছিল। ২০১১ সালে কেনিয়া ফুটবল ফেডারেশনের দ্বারা এই সংস্থার সকল কার্যক্রম গৃহীত হওয়ার মাধ্যমে এই সংস্থাটি বিলুপ্ত হয়েছে।
এই সংস্থাটি কেনিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কেনীয় প্রিমিয়ার লীগ এবং কেনীয় দেশব্যাপী লীগের মতো প্রতিযোগিতার সকল কার্যক্রম পরিচালনা করতো।
কানাডিয়ান নদী
কানাডিয়ান নদী মার্কিন যুক্তরাষ্ট্রের আরকানসাস নদীর দীর্ঘতম উপনদী। এটি প্রায় ১,০২৬ মাইল (১,৬৫১ কিমি) দীর্ঘ, কলোরাডো থেকে শুরু হয় এবং নিউ মেক্সিকো, টেক্সাস প্যানহ্যান্ডেল ও ওকলাহোমার মধ্য দিয়ে প্রবাহিত হয়। নদীর জল নিষ্কাশন এলাকা প্রায় ৪৭,৭০০ বর্গ মাইল (১,২৪,০০০ বর্গকিমি) জুড়ে বিস্তৃত রয়েছে।
কানাডিয়ানকে কখনও কখনও দক্ষিণ কানাডিয়ান নদী হিসাবে উল্লেখ করা হয়, যাতে এটির সঙ্গে মিতিল হওয়া উত্তর কানাডিয়ান নদী থেকে আলাদা করা যায়।
সত্যোত্তর
সত্যোত্তর একটি বিশেষণবাচক শব্দ, যা দিয়ে এমন কোনও পরিস্থিতি, পরিবেশ বা পারিপার্শ্বিক অবস্থাকে নির্দেশ করা হয়, যেখানে বস্তুনিষ্ঠ বাস্তব সত্যের পরিবর্তে আবেগ-অনুভূতি ও ব্যক্তিগত বিশ্বাস জনমতের পরিবর্তনের ক্ষেত্রে অধিকতর প্রভাব বিস্তার করে। এটি একটি দার্শনিক ও রাজনৈতিক ধারণা যা "সত্যতা নির্ণয়ের সর্বজনগৃহীত বস্তুনিষ্ঠ আদর্শের বিলুপ্তি" এবং "বাস্তব সত্য, বিকল্প সত্য, জ্ঞান, মতামত, বিশ্বাস ও সত্যের মধ্যে মারপ্যাঁচমূলক বিচ্যুতি" নির্দেশ করতে ব্যবহৃত হয়। ইংরেজিতে একে "পোস্ট-ট্রুথ" (Post-truth) বলা হয়।
সত্যোত্তর কথাটি সাম্প্রতিক হলেও এর কাছাকাছি অনেক ধারণা যেমন উত্তরাধুনিকতাবাদ, আপেক্ষিকতাবাদ, রাজনীতিতে মিথ্যাবাদিতার বিভিন্ন রূপ যেমন অসত্যতা, ছলনা-প্রতারণা, ইচ্ছাকৃত মিথ্যা, ইত্যাদির উপরে অতীতে অনেক নৈতিক, জ্ঞানতাত্ত্বিক ও রাজনৈতিক বিতর্ক হয়েছে।
মার্কিন যুক্তরাষ্ট্রে ও পাশ্চাত্যের অন্যত্র ২০০৮ সালের অর্থনৈতিক সংকটের পরে এক ধরনের রাজনীতির উদ্ভব ঘটে, যাকে সত্যোত্তর রাজনীতি (post-truth politics) নামকরণ করা হয়েছে। সত্যোত্তর রাজনীতির সাথে বিশেষজ্ঞ, বিজ্ঞানী, রাজনৈতিক অভিজাত শ্রেণী ও মূলধারার সংবাদ মাধ্যমের উপর আস্থার অভাব ঘনিষ্ঠভাবে জড়িত। আন্তর্জালে (ইন্টারনেটে) সামাজিক যোগাযোগ মাধ্যমগুলিতে এক ধরনের পুনরাবৃত্তিমূলক বদ্ধপ্রকোষ্ঠ ক্রিয়া এই ধরনের সত্যোত্তর রাজনীতির বৃদ্ধির পেছনে কাজ করেছে বলে কেউ কেউ মনে করেন। ইংরেজি ভাষায় উচ্চশিক্ষায়তনিক ও সার্বজনিক আনুষ্ঠানিক আলোচনাগুলিতে সত্যোত্তর বা "পোস্ট-ট্রুথ" পরিভাষাটি আপাতদৃষ্টিতে ১৯৯০-এর দশকের শুরুতে প্রথম ব্যবহৃত হয়েছিল। ২০০৪ সালে রাষ্ট্রপতি জর্জ ডব্লিউ বুশের ১ম শাসনামলের শেষে এসে দ্য পোস্ট-ট্রুথ এরা নামক গ্রন্থে র‍্যাল্‌ফ কিজ লেখেন যে "সত্যোত্তর যুগের" আবির্ভাব হয়েছে এবং একই বছরে এরিক অল্টারম্যান হোয়েন প্রেসিডেন্ট্‌স লাই নামক গ্রন্থে "সত্যোত্তর রাষ্ট্রপতিত্ব" (post-truth presidency) পরিভাষাটি ব্যবহার করেন। ২০১৫-২০১৬ খ্রিস্টাব্দে এসে সত্যোত্তর বা "পোস্ট-ট্রুথ" পরিভাষার ব্যবহার বহুগুণ বৃদ্ধি পায়। "সত্যোত্তর রাজনীতি" কথাটি ২০১৬ সালের মার্কিন রাষ্ট্রপতি নির্বাচন ও ঐ বছরের ব্রেক্সিট গণভোটের সময় ব্যাপক জনপ্রিয়তা লাভ করে। ২০১৬ সালের শেষে অক্সফোর্ড অভিধান প্রকাশক সংস্থা "পোস্ট-ট্রুথ"-কে "বছরের সেরা আন্তর্জাতিক শব্দ" নির্বাচিত করে।
উয়েফা
ইউনিয়ন অব ইউরোপিয়ান ফুটবল অ্যাসোসিয়েশন (UEFA,, Union des associations européennes de football, Union der europäischen Fußballverbände; যা সংক্ষেপে উয়েফা নামে সুপরিচিত) হলো ইউরোপের ফুটবল, ফুটসাল এবং বিচ ফুটবল পরিচালনাকারী সংস্থা। এটি বিশ্ব ফুটবলের নিয়ন্ত্রণ সংস্থা ফিফার ৬টি মহাদেশীয় কনফেডারেশনের মধ্যে একটি। উয়েফা ৫৫টি জাতীয় ফুটবল অ্যাসোসিয়েশনের সমন্বয়ে গঠিত। ১৯৫৪ সালের ১৫ই জুন সুইজারল্যান্ডের বাসেলে ফ্রান্স, ইতালি ও বেলজিয়ামের মধ্যে অনুষ্ঠিত আলোচনার ফলস্বরূপ উয়েফা প্রতিষ্ঠিত হয়েছে। বর্তমানে উয়েফার সদরদপ্তর সুইজারল্যন্ডের নিওঁয়ে অবস্থিত।
এবে শোয়ার্ৎস এবং অঁরি দেলোনে হলেন যথাক্রমে এই সংস্থার প্রথম সভাপতি এবং সাধারণ সম্পাদক। উয়েফার বর্তমান সভাপতি হলেন স্লোভেনিয়া ফুটবল অ্যাসোসিয়েশনের প্রাক্তন সসভাপতি আলেকসান্দের চেফেরিন, যিনি ২০১৬ সালের সেপ্টেম্বর মাসে গ্রিসের অ্যাথেন্সে অনুষ্ঠিত দ্বাদশ বিশেষ উয়েফা কংগ্রেসে উয়েফার সপ্তম সভাপতি এবং স্বয়ংক্রিয়ভাবে ফিফার সহ-সভাপতি নির্বাচিত হয়েছেন। এই সংস্থাটি উয়েফা ইউরোপীয় চ্যাম্পিয়নশিপ, উয়েফা নেশনস লীগ, উয়েফা চ্যাম্পিয়নস লীগ, উয়েফা ইউরোপা লীগ, উয়েফা ইউরোপা কনফারেন্স লীগ এবং উয়েফা সুপার কাপসহ সকল জাতীয় ও ক্লাব প্রতিযোগিতা পরিচালনা করার পাশাপাশি উক্ত সেই প্রতিযোগিতাগুলোর পুরস্কার, নিয়মকানুন এবং গণমাধ্যম অধিকার নিয়ন্ত্রণ করে থাকে।
ইতিহাস
ফ্রান্স, ইতালি ও বেলজিয়াম অ্যাসোসিয়েশনের মধ্যকার আলোচনার পর ১৯৫৪ সালের ১৫ই জুন তারিখে সুইজারল্যান্ডের বাজেলে উয়েফা প্রতিষ্ঠিত হয়েছে। প্রতিষ্ঠাতা সভায় ২৫টি অ্যাসোসিয়েশন উপস্থিত ছিল, তবে উক্ত সভায় উপস্থিত না থাকা সত্ত্বেও বাকি ৬টি অ্যাসোসিয়েশনও প্রতিষ্ঠাতা সদস্য হিসেব স্বীকৃতি অর্জন করেছে; সর্বমোট ৩১টি অ্যাসোসিয়েশন উয়েফার প্রতিষ্ঠাকালীন সদস্য। সোভিয়েত ইউনিয়ন, যুগোস্লাভিয়া এবং চেকোস্লোভাকিয়ার বিভাজনের ফলে নতুন অঙ্গ রাষ্ট্র প্রতিষ্ঠিত হওয়ার মাধ্যমে উয়েফা ১৯৯০-এর দশকের মাঝামাঝি সময়ে ৫০টি অ্যাসোসিয়েশন বেশি সদস্যে উন্নীত হয়েছে। ১৯৫৯ সাল পর্যন্ত এই সংস্থাটির প্রধান সদরদপ্তর ফ্রান্সের প্যারিসে এবং পরবর্তীকালে বের্নে অবস্থিত ছিল। ১৯৯৫ সালে উয়েফার সদর দপ্তর সুইজারল্যান্ডের নিওঁয়ে স্থানান্তরিত করা হয়েছে।
উয়েফার সদস্যপদ ইউরোপের একটি সার্বভৌম দেশ হিসেবে স্বীকৃতির সাথে অধিকাংশের সাথে সাদৃশ্যপূর্ণ (৫৫টি সদস্যের মধ্যে ৪৮টি জাতিসংঘের সার্বভৌম সদস্য রাষ্ট্র), যদিও কিছু ব্যতিক্রম রয়েছে। জাতিসংঘের একটি সদস্য রাষ্ট্র (মোনাকো) এবং জাতিসংঘের একটি পর্যবেক্ষক রাষ্ট্র (ভ্যাটিকান সিটি) এই সংস্থার সদস্য নয়। কিছু সদস্য সার্বভৌম রাষ্ট্র নয়, কিন্তু আন্তর্জাতিক আইনের প্রেক্ষাপটে একটি বৃহত্তর স্বীকৃত সার্বভৌম রাষ্ট্রের অংশ, যার মধ্যে রয়েছে উত্তর আয়ারল্যান্ড, স্কটল্যান্ড, ইংল্যান্ড এবং ওয়েলস (যুক্তরাজ্যের দেশ), জিব্রাল্টার (ব্রিটিশ বৈদেশিক অঞ্চল), ফ্যারো দ্বীপপুঞ্জ (ডেনমার্ক রাজ্যের মধ্যকার অঙ্গ দেশ) এবং কসোভো (সীমিত স্বীকৃতিসহ রাজ্য), তবে এই দেশগুলোর প্রেক্ষাপটে ক্রীড়া সম্পর্কিত সরকারি অনুষ্ঠান উয়েফা সদস্য সত্তার সাথে আঞ্চলিক স্তরে বহন করা হয়।
কিছু উয়েফা সদস্য আন্তঃমহাদেশীয় রাষ্ট্র (আজারবাইজান, জর্জিয়া, কাজাখস্তান, রাশিয়া এবং তুরস্ক) এবং অন্যান্য সাংস্কৃতিক ও রাজনৈতিক উভয় (আর্মেনিয়া এবং সাইপ্রাস) ইউরোপের অংশ হিসেবে বিবেচিত হয়। যে সব দেশ এশিয়ান ফুটবল কনফেডারেশনের (এএফসি) সদস্য ছিল, তারাও ইউরোপীয় ফুটবল সংস্থার সদস্য ছিল, বিশেষ করে ইসরায়েল (কারণ ১৯৭৪ সালে তাদের এএফসি গ্রুপ থেকে নিষিদ্ধ করা হয়েছিল) এবং কাজাখস্তান। কিছু উয়েফা সদস্য অ্যাসোসিয়েশন তাদের অ্যাসোসিয়েশনের প্রধান অঞ্চলের বাইরের দলগুলোকে তাদের "ঘরোয়া" প্রতিযোগিতায় অংশ নেওয়ার অনুমতি দিয়ে থাকে। উদাহরণস্বরূপ, ফরাসি ক্লাব মোনাকো (যদিও একটি পৃথক সার্বভৌম সত্তা) লীগ ১-এ; ওয়েলশ ক্লাব কার্ডিফ সিটি, সোয়ানসি সিটি এবং নিউপোর্ট কাউন্টি প্রিমিয়ার লীগে; উত্তর আয়ারল্যান্ড ভিত্তিক ক্লাব ডেরি সিটি লীগ অব আয়ারল্যান্ডে এবং লিশটেনস্টাইনের ৭টি স্থানীয় লিকটেনস্টাইন সুইস লীগে অংশগ্রহণ করে, কেননা লিশটেনস্টাইনের কোন ঘরোয়া লীগ নেই, কেবল একটি কাপ প্রতিযোগিতা রয়েছে।
উয়েফার প্রতিনিধিত্বকারী জাতীয় দলগুলো ফিফা বিশ্বকাপে সফলতা অর্জন করেছে। এখন পর্যন্ত ২১টি আসরের মধ্যে ইউরোপীয় দলগুলো ১২টি বিশ্বকাপ শিরোপা জয়লাভ করেছে। ইতালি এবং জার্মানি চারটি করে শিরোপা জয়লাভ করেছে; অন্যদিকে, ফ্রান্স দুটি এবং ইংল্যান্ড ও স্পেন একটি করে শিরোপা জয়লাভ করেছে। স্পেনের লা লিগা, ইংল্যান্ডের প্রিমিয়ার লীগ, জার্মানির বুন্দেসলিগা, ইতালির সেরিয়ে আ এবং ফ্রান্সের লীগ ১ নিয়ে গঠিত তথাকথিত "বিগ ফাইভ ইউরোপিয়ান লীগ" আয়োজনের জন্যও এই দেশগুলোর অ্যাসোসিয়েশন কাজ করে।
কার্যনির্বাহী সদস্য
সভাপতি
সহ-সভাপতি
সদস্য
সাধারণ সম্পাদক
উপ-সাধারণ সম্পাদক
কোষাধ্যক্ষ
ক্লাব প্রতিযোগিতা প্রধান
জাতীয় প্রতিযোগিতা প্রধান
আন্তর্জাতিক
জাতীয় ফুটবল দলের জন্য উয়েফা যে প্রধান প্রতিযোগিতার আয়োজন করে সেটি হচ্ছে উয়েফা ইউরোপীয় চ্যাম্পিয়নশিপ, যা শুরু হয়েছে ১৯৫৮ সালে এবং প্রথম ফাইনাল অনুষ্ঠিত হয় ১৯৬০ সালে। ১৯৬৪ সালের আগে এটি ইউরোপিয়ান নেশনস কাপ নামেও পরিচিত ছিল। উয়েফা নেশনস লীগ নামক সাম্প্রতিক একটি দ্বিবার্ষিক প্রতিযোগিতা শুরু হয়েছে যা ফিফা ফ্রেন্ডলির প্রতিস্থাপক রূপে খেলা হয়। উয়েফা জাতিভিত্তিক দলের জন্য অনূর্ধ্ব-২১,অনূর্ধ্ব-১৯ এবং অনূর্ধ্ব-১৭ প্রতিযোগিতাও আয়োজন করে।
মহিলাদের জাতীয় দলের জন্য উয়েফা মহিলা চ্যাম্পিয়নশিপ এবং অনূর্ধ্ব-১৯ পর্যায়ে ইউরোপিয়ান উইমেনস অনূর্ধ্ব-১৯ চ্যাম্পিয়নশিপ পরিচালনা করে।
ফুটসলে উয়েফা ফুটসল চ্যাম্পিয়নশিপ নামে একটি প্রতিযোগিতা আছে।
পেশাদার দল ভিত্তিক
উয়েফা ইউরোপে দলভিত্তিক ফুটবলের জন্য প্রধান দুটি প্রতিযোগিতা আয়োজন করেঃ উয়েফা চ্যাম্পিয়নস লীগ যা ১৯৫৫ সালে শুরু হয় ও ১৯৯১ সালের আগ পর্যন্ত ইউরোপিয়ান চ্যাম্পিয়ন ক্লাব’স কাপ (বা শুধু ইউরোপিয়ান কাপ) নামেও পরিচিত ছিল; এবং উয়েফা কাপ, যা ১৯৭১ সালে শুরু হওয়া জাতীয় পর্যায়ে কাপ বিজয়ীদের নিয়ে নকআউট প্রতিযোগিতা। আরেকটি তৃতীয় প্রতিযোগিতা কাপ উইনার্স কাপ ১৯৬০ সাল থেকে শুরু হয়ে ১৯৯৯ সালে উয়েফা কাপের সাথে একত্রীত হয়েছে। কেবল চারটি দল তিনটি প্রতিযোগিতাই জিতেছে, যা কাপ উইনার্স কাপ জেতেনি এমন দলের জন্য বর্তমানে আর সম্ভব নয়। ইউরোপের দশটি দল তিনটি ট্রফির দুটিই জিতেছে। এর মধ্যে সবাই কাপ উইনার্স কাপ জিতেছে কিন্তু ছটি দলের চ্যাম্পিয়নস লীগ জেতা ও চারটি দলের উয়েফা কাপ জেতা বাকী আছে।
উয়েফা সুপার কাপ, যাতে উয়েফা চ্যাম্পিয়নস লীগ বিজয়ী ও উয়েফা কাপ বিজয়ী (পূর্বে কাপ উইনার্স কাপ বিজয়ী) অংশ নেয়, ১৯৭৩ সাল থেকে শুরু হয়।
উয়েফা ইন্টারটোটো কাপ একটি গ্রীষ্মকালীন প্রতিযোগিতা যা পূর্বে মধ্য ইউরোপের কিছু দেশ আয়োজন করত। উয়েফা ১৯৯৫ সালে এটি পুনরায় চালু করে উয়েফা কাপের বাছাই পর্ব হিসেবে। সম্প্রতি উয়েফা আধা-পেশাদার দলের জন্য উয়েফা রিজিয়নস কাপ চালু করেছে। নারী দলের জন্য উয়েফা উইমেন’স কাপ চালু আছে।
ফুটসলে উয়েফা ফুটসল কাপ নামে একটি প্রতিযোগিতা আছে।
ইউরোপিয়ান/দক্ষিণ আমেরিকান কাপ যৌথভাবে আয়োজন করে কন্মেবোল ও উয়েফা এবং এটি চ্যাম্পিয়নস লীগ ও কোপা লিবার্তাদোরেস বিজয়ীদের মাঝে অনুষ্ঠিত হয়।
জেরেমি আলিয়াদিয়ের
জেরেমি আলিয়াদিয়ের (Jérémie Aliadière) (জন্ম ৩০শে মার্চ, ১৯৮৩, রঁবুইয়ে, ফ্রান্স) একজন ফরাসি ফুটবলার। তিনি বর্তমানে ইংলিশ প্রিমিয়ার লিগের মিড্‌ল্‌সব্রো দলে খেলে থাকেন।
অস্কার শিন্ডলার
right|thumb|200px|অস্কার শিন্ডলার অস্কার শিন্ডলার (Oskar Schindler)( (২৮শে এপ্রিল, ১৯০৮ - ৯ই অক্টোবর, ১৯৭৪) একজন জার্মান শিল্পপতি যিনি হলোকাস্টের হাত থেকে প্রায় ১,২০০ ইহুদিকে বাঁচিয়েছিলেন। এই ইহুদিদেরকে তিনি সামরিক বাধ্যতামূলক শ্রমের কারখানা থেকে প্রথমে পোল্যান্ডে নিজের কারখানাতে এবং পরবর্তীকালে চেক প্রজাতন্ত্রে নিজের বাড়ির কাছের কারখানাতে নিয়ে আসেন। এভাবেই যুদ্ধ শেষ হওয়ার পূর্ব পর্যন্ত তাদেরকে রক্ষা করেন শিন্ডলার। তিনি সর্বাধিক ইহুদিকে হলোকাস্ট থেকে রক্ষা করতে পেরেছিলেন। তার জীবনী নিয়ে শিন্ডলার্‌স আর্ক নামে একটি উপন্যাস প্রকাশিত হয়েছে যার উপর ভিত্তি করে স্টিভেন স্পিলবার্গ তার শিন্ডলার্স লিস্ট চলচ্চিত্রটি নির্মাণ করেছেন।
ধুবড়ী মহিলা কলেজ
ধুবরি গার্লস কলেজ আসামের ধুবরিতে অবস্থিত একটি সাধারণ মহিলা ডিগ্রি কলেজ। কলেজটি ১৯৮৩ সালে প্রতিষ্ঠিত হয়। কলেজটি গৌহাটি বিশ্ববিদ্যালয়ের অধিভুক্ত। এই কলেজটি চারুকলায় বিভিন্ন বিষয়ে স্নাতক ডিগ্রি প্রদান করে।
শোনা
শোনা বলতে বোঝাতে পারে:
আলকামা ইবনে কায়স রহ
আলকামা ইবনে কায়স আল-নখাই (علقمة بن قيس النخعي) (ডি. ছিলেন সে সময়ের  তাবা ' ন এর মাঝে একজন সুপরিচিত পণ্ডিত ব্যক্তি।   এবং তিনি ছিলেন  আবদুল্লাহ ইবনে মাসুদ,  এর ছাত্র,  যিনি তাকে তার শিষ্যদের মধ্যে সবচেয়ে পণ্ডিত এবং প্রজ্ঞাপূর্ণ বলে অভিহিত করেছিলেন৷ তিনি আলী ইবনে আবী তালিব, ও  সা ' দ ইবনে আবী ওয়াকাস (সা ' দ ইবনে মালিক) (রাঃ) এবং উসমান ঐতিহ্যগত সম্পর্ক  ছিল।
আলকামা কুফা র  ইসলামী ধর্মীয় বিজ্ঞান স্কুলের প্রতিষ্ঠাতা। তিনি ইবনে মাসউদের  প্রার্থনা ও আচরণ পদানুসারি  এবং সামগ্রিকভাবে ইসলামের অনুশীলন কারি ।সে সময়ের বিখ্যাত পন্ডিত আমর ইবনে শুরাবিল আল-শাবি, যিনি   আহাদীস আলকামা থেকে বর্ণনা করেছেন, প্রায়শই তাঁর নিকটবর্তী লোকেরা তাঁর  পরামর্শ নিতেন: 'আসুন এবং আসুন আমরা সেই ব্যক্তির কাছে যাই যিনি আচরণ এবং মনোভাবের ক্ষেত্রে ইবনে মাসউদের সাথে সবচেয়ে বেশি সাদৃশ্যপূর্ণ।’ তার প্রধান ছাত্র ছিল ইব্রাহিম আল-নখাই একজন ফাকিহ - কুফা র ।
ইমাম আবু হানিফা, যিনি সাধারণত মুসলিম আইনজীবীদের মধ্যে অন্যতম মহান ব্যক্তি হিসাবে স্বীকৃত, তিনি আলকামার এতটাই প্রশংসা করতেন যে, তিনি মন্তব্য করতেন: 'আলকামা সম্ভবত হাদিস  (জ্ঞান)  এবং ফিকহ  এর  মধ্যে আরও গভীর  তার অন্যান্য  সঙ্গীদের চেয়ে শ্রেষ্ঠ।
প্রাথমিক ইসলাম পণ্ডিত
পরিচিতিসূত্র
নোট
তথ্যসূত্র <references group="" responsive="1"> সংযোগ
বহিঃসংযোগ
লিংক
তথ্য
জামিয়াতুর রেজা
জামিয়াতুর রেজা একটি ইসলামী শিক্ষালয়, ভারতের বেরেলীতে অবস্থিত। ইহা মাওলানা আখতার রেজা খান আজহারী কর্তৃক ২০০০ সালে প্রতিষ্ঠিত হয়।
মেরিল্যান্ড বিশ্ববিদ্যালয়, কলেজ পার্ক
মেরিল্যান্ড বিশ্ববিদ্যালয় বা ম্যারিল্যান্ড বিশ্ববিদ্যালয় (University of Maryland) যুক্তরাষ্ট্রের মেরিল্যান্ডের কলেজ পার্কে অবস্থিত একটি পাবলিক বিশ্ববিদ্যালয়। এটি ১৮৫৬ সালে প্রতিষ্ঠিত হয়।
বাদশাহ (র‍্যাপার)
আদিত্য প্রতীক সিং সিসোডিয়া, তার মঞ্চ নাম বাদশা হিসাবেই সবচেয়ে বেশি পরিচিত,  হচ্ছেন একজন ভারতীয় র‍্যাপ-সঙ্গীত সুরকার র‍্যাপার ও গায়ক, তার হিন্দি, হরিয়ানি ও পাঞ্জাবী গানের জন্য পরিচিত। তিনি ২০০৬ সালে ইয়ো ইয়ো হানি সিংয়ের সঙ্গে তার ব্যান্ড মাফিয়া মান্দীর-এ তার সংগীত কর্মজীবন শুরু করেন। তিনি ২০১২ সালে হানি থেকে আলাদা হন এবং তার স্বতন্ত্র হরিয়ানি গান কার গায়ি চুল মুক্তিদেন, যা পরে ২০১৬ সালের বলিউডের কাপুর অ্যান্ড সন্স চলচ্চিত্রে গৃহীত হয়। তার সঙ্গীত মূলত বলিউড সাউন্ডট্র‍্যাক-এর বৈশিষ্ট্যযুক্ত, কয়েকটি চলচ্চিত্র হচ্ছে, ২০১৪ সালের চলচ্চিত্র হাম্পটি শর্মা কি দুলহানিয়া ও খুবসুরত।
তার অভিষেক একক ডিজে ওয়ালে বাবু, সহায়তায় ছিল আশতা গিল, গানটি মুক্তির মাত্র ২৪ ঘণ্টায় ভারতীয় আইটিউনস তালিকায় শীর্ষস্থান দখল করে নেয়। গানটি মাত্র ৩০ ঘণ্টায় ইউটিউবে দশ লাখেরও উপরে দেখা হয়। ২০১৬ সালে, তিনি ওয়াখরা সোয়াগ গানে নাভ ইন্দার-এর সঙ্গে সহযোগী হন, যা ২০১৬ সালে শ্রেষ্ঠ দ্বৈত/গোষ্ঠী-এর জন্য পাঞ্জাবী সংগীত পুরস্কার এবং বছরের সর্বোচ্চ জনপ্রিয় গান অফ দ্য ইয়ার পুরস্কার লাভ করেন।
২০১৮ সালে, তিনি ফোর্বস ইন্ডিয়া ম্যাগাজিন কর্তৃক ভারতের ৬৩ তম ধনী তারকা হিসাবে তালিকাভুক্ত হন।
তিনি প্রথম ভারতীয় শিল্পী হিসাবে ইউটিউবে মাত্র ২৪ ঘণ্টায় ৭৫ মিলিয়ন ভিউয়ের রেকর্ড ভাঙ্গেন। বিটিএস ভক্তরা দাবি করে যে এই শিল্পী বৈশ্বিক রেকর্ডে ভাগ বসাতে পারেনি কারণ গানটির প্রথম ২৪ ঘণ্টায় ভিউয়ের তুলনায় লাইক অনেক কম ছিল, কিন্তু ইউটিউব কর্তৃপক্ষ এখনোও নিশ্চিত করেন নি যে, ভিউগুলো নকল নাকি বাস্তব। গানটি সপ্তাহের বৈশ্বিক শীর্ষ মিউজিক ভিডিও তালিকয় শীর্ষ ১০০-এ দেখা যায় নি। তার গান প্রথম ২৪ ঘণ্টায় সর্বোচ্চ ভিউয়ের অনলাইন ভিডিওসের তালিকায়ও তালিকাভুক্ত হয় নি।
প্রাথমিক জীবন ও পরিবার
বাদশা হরিয়ানা রাজ্যের কার্নালের কালসি গ্রামে নিম্ন মধ্যবিত্ত পরিবারেহরিয়ানা বাবা ও পাঞ্জাবী মা'র ঘরে আদিত্য প্রতীক সিং সিসোডিয়া হিসাবে জন্মগ্রহণ করেন। তিনি জাসমিনের সঙ্গে বৈবাহিকসূত্রে আবদ্ধ হন।
তিনি কুল ইকুয়াল নামে সংগীত শিল্পে তার কর্মজীবন শুরু করেন, কিন্তু পরে তার নাম বাদশা হিসাবে পরিবর্তন করেন।
কিকু শারদা
২০১৬ সালের জানুয়ারি মাসে, তিনি গুরমিত রাম রহিম সিংকে অনুকরণ করায় গ্রেপ্তার হয়েছিলেন।
ম্যাডাম (পোশাক)
ম্যাডাম ১৯৮০-এর দশকের গোড়ার দিকে গুরুগ্রাম, হরিয়ানায় প্রতিষ্ঠিত হয়। ৮০০ জনেরও বেশি কর্মচারী রয়েছে। মার্কাটি কিশোর এবং কম বয়সী মহিলাদের লক্ষ্য করে।
ম্যাডামের মূল কোম্পানি জৈন আমার ক্লোথিং প্রাইভেট লিমিটেড যাদের অধীনে বর্তমানে ৩টি ব্র্যান্ড রয়েছে ; ম্যাডাম, এম সিক্রেট ও ক্যামলা বার্সেলোনা। কোম্পানির ৫জন পরিচালক সুনীল কুমার জৈন, বিপন জৈন, অখিল জৈন, বিভব জৈন এবং আশিস জৈন।
খুচরা বিক্রয়
২০০২ সালে মুম্বাইতে তারা প্রথম একচেটিয়া দোকান খোলে। ২০০৯ সালে তাদের ৪২ শহরে ৫৮টি দোকান হয়। ২০১৪ সালে ভারত জুড়ে ১০২টি এবং সৌদি আরবে ৪টি একচেটিয়া দোকান তাদের ছিল।
স্থলবেষ্টিত রাষ্ট্র
যদি কোন দেশের কোনরুপ জলসীমা না থাকে, অন্য কথায়, যদি কোন একটি দেশের চারদিকের সীমানা অন্যান্য দেশের সাথে থাকে তাকে স্থলবেষ্টিত দেশ বলা হয়। এই সমস্ত দেশ গুলোকে পার্শ্ববর্তী দেশের সমূদ্রবন্দর ব্যবহার করতে হয় মালামাল পরিবহনের জন্য।
এশিয়ার দেশ
নেপাল, ভুটান, আফগানিস্তান, লাওস, মঙ্গোলিয়া, কাজাখস্তান, কিরগিজস্তান, উজবেকিস্তান, তাজিকিস্তান ও তুর্কমেনিস্তান।
আফ্রিকার দেশ
মালি, নাইজার, উগান্ডা, বতসোয়ানা, জিম্বাবুয়ে, রুয়ান্ডা, বুরুন্ডি, মালাউই, জাম্বিয়া, ইথিওপিয়া, চাদ, মধ্য আফ্রিকান প্রজাতন্ত্র, লেসোথো, বুরকিনা ফাসো, ইসোয়াতিনি, দক্ষিণ সুদান।
ইউরোপের দেশ
অস্ট্রিয়া, আর্মেনিয়া, আজারবাইজান, সুইজারল্যান্ড, চেক প্রজাতন্ত্র, কসোভো, মলদোভা, বেলারুশ, স্লোভাকিয়া, সার্বিয়া, ভ্যাটিকান সিটি, অ্যান্ডোরা, উত্তর মেসিডোনিয়া, সান মারিনো, লিশটেনস্টাইন, লুক্সেমবার্গ, হাঙ্গেরি (ইউরোপের বৃহত্তম স্থলবেষ্টিত দেশ।)
পটুয়া সঙ্গীত
পটুয়া সঙ্গীত বাংলার এক প্রাচীন লোকসঙ্গীতের ধারা। পটচিত্রকর তথা পটুয়ারা লৌকিক ও পৌরানিক কাহিনি অবলম্বন করে বিভিন্ন ধরনের পটচিত্র অঙ্কন করেন এবং পটের কাহিনিকে ঘিরে সঙ্গীত রচনা করেন। এই সকল গান তারা বাড়ি বাড়ি ঘুরে পট প্রদর্শনের সঙ্গে পবিবেশন করেন। পশ্চিমবঙ্গের বীরভুম, পশ্চিম মেদিনীপুর, বর্ধমান, মুর্শিদাবাদ ও অন্যান্য পল্লী অঞ্চলগুলিতে পটুয়া সঙ্গীতের প্রচলন দেখা যায়।
নতুন তুফান ও তার প্রতিরোধ
নতুন তুফান ও তার প্রতিরোধ (نیا طوفان اور اس کا مقابلہ) আবুল হাসান আলী হাসানী নদভীর লিখিত একটি উর্দু পুস্তিকা। ১৯৫৯ সালে এই পুস্তিকা প্রকাশের মাধ্যমেই মজলিসে তাহকিকাত ওয়া নাশরিয়াতে ইসলামের যাত্রা শুরু হয়। এই পুস্তিকায় লেখক মুসলিম জাতি ও ইসলামি বিশ্বের কিছু গুরুতর সমস্যা চিহ্নিত করে তা প্রতিরোধের কিছু উপায় তুলে ধরেছেন।
ইতিহাস
রফিউদ্দিনের লেখা কুরআন ও আধুনিক জ্ঞানের প্রাথমিক কিছু পৃষ্ঠা পড়ে আবুল হাসান আলী হাসানী নদভীর বর্তমান যুগের ধর্মহীনতা বিষয়ে মনোযোগ আকৃষ্ট হয়। সেই মৌলিক ধারণার উপর ভিত্তি করে তিনি আরবিতে নতুন ইরতাদ এবং নতুন দাওয়াত নামে একটি ধারাবাহিক লেখা প্রকাশ করেন, যা দামেস্ক থেকে প্রকাশিত মাসিক আল মুসলিমুনের দুই সংখ্যায় প্রকাশিত হয়। লেখাটি আরবি থেকে উর্দুতে অনুবাদ করেন আতিকুর রহমান, যা তার সম্পাদিত আল ফুরকানের ১৯৫৭ সালের ফেব্রুয়ারি-মার্চ সংখ্যায় প্রকাশিত হয়। লেখাটি জনপ্রিয়তা অর্জন করে এবং আরও কিছু প্রকাশনায় স্থান লাভ করে। লেখাটির উপর নদভী পুনর্বার নজর দেন এবং কিছু সংস্কার ও সংশোধন করে মজলিসে তাহকিকাত ওয়া নাশরিয়াতে ইসলাম থেকে পুস্তিকারে প্রকাশ করেন। পুস্তিকাটি বিভিন্ন ভাষায় অনূদিত হয়েছে। ২০০২ সালে পুস্তিকাটির বঙ্গানুবাদ করেন অছিউর রহমান, প্রকাশক আল ইরফান পাবলিকেশন্স। পুস্তিকাটির ইংরেজি অনুবাদ "The New Menace and Its Answer"।
পটুয়া সঙ্গীত
লীলা কাহিনি
কৃষ্ণলীলা, গৌরাঙ্গলীলা, রামলীলা, শিবপার্বতীলীলা ইত্যাদি এই লীলা কাহিনি মূলক সঙ্গীত।
পঞ্চ বা পাঁচ কল্যাণী
এই পর্যায়ের সঙ্গীতগুলি কোনো বিশেষ লীলা কাহিনি বা আখ্যায়িকা অবলম্বনে রচিত হয় না। এখানে নানা দেব-দেবীর সম্ভন্ধে ছড়ার পাঁচমিশালি সমাবেশ ঘটে।
গোপালন বিষয়ক গীতিকা
গো-পালন গীতিগুলিতে কপিলার মর্তে অবতীর্ণ হতে প্রথমে অনিচ্ছা প্রকাশ ও পরবর্তিতে মনুষ্যজাতির সেবার জন্য দেবগণের সনির্বন্ধ মিনতি এখানে গীত হয়।
অঞ্চল
পটুয়া সঙ্গীতের প্রচলন পূর্বে সম্পূর্ণ রাঢ় অঞ্চলে থাকলেও বর্তমানে পশ্চিমবঙ্গের বীরভুম, পশ্চিম মেদিনীপুর, পশ্চিম মেদিনীপুরের পিঙ্গলা ব্লকের নয়াগ্রাম, বর্ধমান, মুর্শিদাবাদ জেলায় এই গীত শোনা যায়। পিঙ্গলা ব্লকের নয়াগ্রাম এই প্রাচীন ঐতিহ্যকে এখনও দৃঢ়ভাবে ধরে রেখেছে। এখানকার প্রায় পঞ্চাশ থেকে পঞ্চান্নটি পরিবার পটশিল্প ও পটুয়া সঙ্গীতের সঙ্গে যুক্ত আছে।
পটচিত্র ও পটগীতির সম্পর্ক
পটগীতির বর্ণনা সম্পূর্ণরূপে পটচিত্রের হুবহু অনুকরণে না হলেও পটচিত্র পটগীতির পরিপোষক। চিত্রে যা বর্ণিত হয়, গীতিকার তার বর্ণনা না দিয়ে চিত্রের অন্তর্নিহিত ভাব ও ভক্তিরসের অভিব্যঞ্জনা করেন। প্রকৃতপক্ষে চিত্রে যা ফুটে ওঠে, তা গীতিতে বর্ণিত হয়, আবার গীতে বণিত অভিব্যঞ্জনা চিত্রে উহ্য় থাকে।
বাঙালি জীবনের নিখুঁত রূপ
কৃষ্ণলীলা, রামলীলা, শিবের শঙ্খ পরানো প্রভৃতি সঙ্গীতে বাংলার স্ত্রী-পুরুষ ও জীবনের এক নিখুঁত প্রতিকৃতি রচিত হয়েছে। ধর্ম, দর্শন ও পুরানের মূল তত্ত্বগুলি যে বাঙালি হিন্দুসমাজে খুব সহজভাবেই সঞ্চারিত হয়েছে তা পটুয়া সঙ্গীত থেকে সহজেই বোঝা যায়। রামের বিবাহে ছাদনাতলা অথবা পার্বতীর কাছে সব অলঙ্কারের চেয়ে যে শাঁখার মর্যাদা বেশি তা পটুয়া সঙ্গীতে ফুটে ওঠে।
নিদর্শন
বর্তমানে পটগীতির প্রচলন কমে আসলেও কিছুকিছু জায়গায় এখনও এই গান শোনা যায়। বিভিন্ন গ্রন্থকার যে সকল গীতিগুলি সংকলিত করে রেখেছে সেগুলি থেকে পট গীতির কিছু ধারণা পাওয়া যায়।
পঞ্চকল্যাণী গীতি
নম মহেশ্বর দিগম্বর ঈশান শঙ্কর। শিব শম্ভু শূলপাণি হর দিগম্বর।।
কৃষ্ণ পটের গীতি
হরি বিনে বৃন্দাবনে আর কি ব্রজে শোভা পায়। জলে কৃষ্ণ স্থলে কৃষ্ণ কৃষ্ণ মহিমন্ডলে।।
যম পটের গীতি
অরির পুত্র যমরাজ যম নাম ধরে, বিনা অপরাধে যম কাউরি দন্ড নাই করে। একজন বলতে তারা দুই জনে যায়, কেউ ধরে চুলের মুঠি কেউ ধরে গায়, পাপী লোক হলে গো তার মস্তক ফাটায়। ভালো জল থাকতে যে জন মন্দ জল দেয়, মৃত্যুকালে নবককুণ্ডে মুখে তার জল দেয়।
গাজীর পটগীতিকা
পেরথমেতে দেখেন কর্তা ঠাকুর জগন্নাথ রাম-লক্ষ্মণ নয়া হনু লঙ্কা চইলা যায়। রাবণ আইস্যা যোগীর বেশে সীতা হরণ করে শূর্পনখার নাক যেমন লক্ষ্মণ ঠাকুর কাটে। কমরতি বামন দেখেন ছিন্নমস্তা কালী তারপরেতে দেখেন কর্তা ময়ূরপঙ্খী নাও। গাজীর ভাই কালু আইল নিশান ধরিয়া গাজীর আছে একটা বাঘ নাম যে খ্যন্দইয়া।...
জন টেলর (সাউন্ড মিক্সার)
জন টেলর একজন আমেরিকান রি-রেকর্ডিং মিক্সার। তিনি সেরা সাউন্ড মিক্সিং বিভাগে চারটি একাডেমি পুরস্কারের জন্য মনোনীত হয়েছিলেন। ১৯৮৯ সাল থেকে প্রায় ১২০টি চলচ্চিত্রে তিনি শব্দ নিয়ে কাজ করেছেন। ১৯৯৬-১৯৯৭ সালের একটি টেলিভিশন শো ফ্লিপারে  তার অসাধারণ সাউন্ড মিক্সিংয়ের জন্য দুটি এমি পুরস্কার পেয়েছিলেন।
মোহনগঞ্জ পৌরসভা
মোহনগঞ্জ পৌরসভা বাংলাদেশের ময়মনসিংহ বিভাগের নেত্রকোণা জেলার মোহনগঞ্জ উপজেলার একটি পৌরসভা।
অবস্থান ও সীমানা
মোহনগঞ্জ পৌরসভার উত্তর দিকে কংশ নদী, দক্ষিণ ও পূর্ব দিকে ১নং বড়কাশিয়া বিরামপুর ইউনিয়ন, পশ্চিম দিকের কিছু অংশে বারহাট্টা উপজেলা ও বাকি অংশে ১নং বড়কাশিয়া বিরামপুর ইউনিয়ন অবস্থিত।
আয়তন
মোহনগঞ্জ পৌরসভার আয়তন ৬.৯৪ বর্গ কিলোমিটার।
জনসংখ্যার উপাত্ত
২০১১ সালের আদমশুমারি অনুযায়ী মোহনগঞ্জ পৌরসভার জনসংখ্যা ২৭,১৯৩ জন। মোট পরিবার ৫,৭৮৬টি।
শিক্ষা
২০১১ সালের আদমশুমারি অনুযায়ী মোহনগঞ্জ পৌরসভার সাক্ষরতার হার ৬৫.৮%।
যোগাযোগ ব্যবস্থা
মোহনগঞ্জ পৌরসভায় একটি রেলওয়ে স্টেশন আছে। যা ১৯২৫ থেকে ১৯২৮ সালের মধ্যে নির্মিত। এটি মোহনগঞ্জ রেলস্টেশন নামে পরিচিত। রাজধানী থেকে দুটি আন্তঃনগর ট্রেন ও একটি মেইল গাড়ি নিয়মিত ভাবে প্রতিদিন যোগাযোগ করে। গাড়িগুলোর নাম, মেইল মহুয়া; আন্তঃনগর হাওর ও মোহনগঞ্জ এক্সপ্রেস।
দর্শনীয় স্থান
শিশুপার্ক, কংশ নদী ও মৎস্য ভবন।
জনপ্রতিনিধি
বর্তমান মেয়র লতিফুর রহমান রতন।
প্রাক্তন মেয়রগণের তালিকা
মুন্ডা
মুন্ডা দক্ষিণ এশিয়ার একটি বড় উপজাতি। ভারতের ঝাড়খণ্ড ও ছত্রিশগড় রাজ্যের ছোটনাগপুর অঞ্চল, মধ্যপ্রদেশ, ওড়িশা এবং পশ্চিমবঙ্গে এঁদের বাস। এছাড়া, বাংলাদেশের কোনো কোনো অঞ্চলেও এঁরা বাস করেন। মুন্ডা জনগোষ্ঠী যে ভাষায় কথা বলে, তার নাম মুন্ডারি। এটি অস্ট্রো- এশিয়াটিক ভাষা গোষ্ঠীর অন্তর্গত।
ইতিহাস
বাংলাদেশে মুন্ডাদের আগমন ও তাদের বসতি বিন্যাসের প্রকৃত তথ্য এ যাবতকালে উৎঘাটিত না হলেও প্রত্নতাত্ত্বিক নিদর্শন এবং উৎখননের ভিত্তিতে ভারতবর্ষের অন্তর্ভুক্ত বিহারে ও রাঁচিতে যে তথ্য পাওয়া যায় তাতে মোটামুটিভাবে তাদের আদি বসতি বিন্যাসের সময়কাল এবং স্থান নিরূপণ করা সম্ভব। সম্ভবত ২০০০ খ্রিস্ট-পূর্বাব্দে এবং তার পরবর্তীকালে সাঁওতাল জনগোষ্ঠীর পাশাপাশি মুন্ডা সম্প্রদায়ভূক্ত বিশেষ সংস্কৃতির অধিকারী মানব গোষ্ঠী নব্যপ্রস্তর সংস্কৃতির সাথে সম্পৃক্ত ছিল। বিভিন্ন সমাজ বিজ্ঞানীদের মতে, মুন্ডা সম্প্রদায়ের জনগোষ্ঠী বিদেশী প্রভাব বলয় থেকে মুক্ত একটি বিচ্ছিন্ন মানব গোষ্ঠীর কৃষি ভিত্তিক সমাজ ব্যবস্থার সূত্র ধরেই তাদের গোষ্ঠী চিন্তা প্রসারিত হয়।
পরবর্তীতে বাংলাদেশে বসবাসরত মুন্ডা সম্প্রদায়ের বিশেষ সংস্কৃতির অধিকারী মানব গোষ্ঠী বাংলাদেশের খুলনা জেলার কয়রা ও ডুমুরিয়া উপজেলা এবং সাতক্ষীরা জেলার দেবহাটা, তালা ও শ্যামনগর উপজেলার বিভিন্ন গ্রামে মুন্ডাদের বসতি বিন্যাসের এবং বাংলাদেশের বৃহত্তর ম্যানগ্রোভ সুন্দরবন এলাকায়ও এদের আদি বসতির চিহ্ন মিলে।
জাতিতাত্ত্বিক দিক থেকে ছোট নাগপুরের বৃহত্তর দ্রাবিড় উপজাতি হিসাবে উল্লেখ করা হলেও প্রাকৃতিক অর্থে বাংলাদেশের মৌলভী বাজার অঞ্চলের যে সমস্ত মুন্ডাদের উপস্থিতি লক্ষ্য করা যায় তাতে বিষয়টি বিশেষ করে তাদের দৈহিক কাঠামোগত বিন্যাস, পরিবেশ, ভৌগোলিক অবস্থান এবং জেনেটিক ডেরিফের কারণে দ্রাবিড় উপজাতি থেকে সম্পূর্ণ ভিন্ন ধর্মী মনে হয়।
ভাষা
মুন্ডা শব্দটি সংস্কৃতি থেকে উৎপত্তি হয়েছে যার প্রকৃত অর্থ গ্রাম প্রধান। মুন্ডারা মান্দারি ভাষায় কথা বলে। মুন্ডারা কোথাও কোথাও কোল নামে পরিচিত। মুন্ডা ভাষাভূক্ত বিভিন্ন উপভাষা উত্তর ও মধ্য ভারতে ব্যবহৃত হয় এবং ২০ টি ভাষাভাষির লোকেরা এ ভাষায় কথা বলে। এ সকল ভাষার মধ্যে উল্লেখযোগ্য হচ্ছে সাঁওতালি ভাষা, যা রোমান, দেবনাগরী বাংলা এবং উড়িয়ান লিপিতে লেখা। মুন্ডা ভাষায় চার মিলিয়ন জনগোষ্ঠী কথা বলে যার একক নাম খেড়োয়াড়ী ভাষা।
গোত্র
বাংলাদেশে অবস্থিত মুন্ডাদের ৭ টি গোষ্ঠীর উল্লেখ পাওয়া যায় যেমন, কম্পাট মুন্ডা, খাঙ্গার মুন্ডা, খাড়িয়া মুন্ডা, পাথর মুন্ডা, দেরগে মুন্ডা, সাঙ্কা মুন্ডা এবং মাঙ্কী মুন্ডা। কিন্তু ভারতবর্ষে প্রধানত ১৩ টি মুন্ডা গোষ্ঠীর উল্লেখ রয়েছে। বাংলাদেশের দক্ষিণ পশ্চিমাঞ্চলে প্রায় ২৭ গোত্রের খোঁজ মেলে যেমন-১. রাজপুত, ২. টুটি, ৩. তির্কিয়ার, ৪. গোয়ালিনী, ৫. হাংরোল, ৬. কছুয়া, ৭. কৌড়িয়ার, ৮. ভিম্রুল, ৯. কের্কেটা, ১০. মহুকাল, ১১. তুমড়াং, ১২. নাগিন, ১৩. হাঁসড়া, ১৪. সাপোয়ার, ১৫. বাঘুত, ১৬. সংওয়ার, ১৭. মহাকাল, ১৮. ধানওয়ার, ১৯. সাংওয়ার, ২০. বার্মুড়া, ২১. রুড়া, ২২. গ্লোয়ার, ২৩. বাইন, ২৪. তাম্ড়িয়া, ২৫. শাল, ২৬. জম্টুটি, ২৭. ভূতকুয়ার ইত্যাদি
পেশা
ঐতিহাসিকদের ধারণা এবং আমাদের গবেষণালব্ধে বিষয়টি সুস্পষ্টভাবে প্রতীয়মান হয় যে, ব্রটিশ শাসকগোষ্ঠী রাঁচি এবং বিহারের ছোটনাগপুর অঞ্চল থেকে বন পরিষ্কার ও ভূমি কর্ষণে দক্ষ এ জনগোষ্ঠীকে মৌলভীবাজারসহ বাংলাদেশের বিভিন্ন অঞ্চলের চা বাগানে নিয়োগ করেন। মুন্ডারা সাধারণত বন-জঙ্গল ও মাটি কাটার সাথে আদিকাল থেকেই সম্পৃক্ত রয়েছে এবং বাংলাদেশের ক্ষেত্রেও মুন্ডারা বিভিন্ন চা বাগানের চা শ্রমিক হিসাবে কর্মরত রয়েছে। মুন্ডাদের মধ্যে অনেক উপগোত্র রয়েছে। মুন্ডারা প্রাথমিক পর্যায়ে বন-জঙ্গল এবং চা শ্রমিক হিসাবে কাজ করলেও পরবর্তী পর্যায়ে তাদের পেশার পরিবর্তন লক্ষণীয়। তারা মাছধরা এবং ছোটখাট ব্যবসায় নিয়োজিত আছে।
বিয়ের রীতি নীতি
মুন্ডাদের সাধারণত একই গোত্রের মধ্যে বিবাহ বন্ধন সম্পূর্ণ নিষিদ্ধ। মুন্ডাদের মধ্যে বিবাহ অনুষ্ঠানের পূর্বে মুখ দেখা পর্ব পরিলক্ষিত হয়। উপযুক্ত পাত্র-পাত্রী একজন আরেকজনকে দেখে পছন্দ করে। তাদের পরবর্তী অনুষ্ঠান লোটাপানি অনুষ্ঠান করে। লোটাপানি অনুষ্ঠান হলো ছেলে বা মেয়ের পছন্দ হবার পর তাদেরকে নতুন বস্ত্র পরিধান করানো। বিয়ের পূর্বের রাতে বরযাত্রী কনের বাড়ীতে আসে এবং সেই রাতে ঝুমুর ও নৃত্যগীতির সাথে হাড়িয়া নামের দেশী মদ খাওয়ার ধুম পড়ে যায়। আমোদ-ফুর্তিতে বিয়ের অনুষ্ঠান শুরু হয় হিন্দু রীতি অনুযায়ী। বিয়ের শুরুতে একটি কাঁসার থালাতে ফুলের মালা, কাজল, হলুদ, মেথি, তেল ইত্যাদি একত্রে রাখা হয় যা উভয় পক্ষ থেকে সংগ্রহ করা হয়। তারপর তা দুইভাগ করে বর ও কনের হাতে দেওয়া হয়। এ অনুষ্ঠানকে লগন বাঁধা বলে। মুন্ডা সমাজে কনেকে পণ দেওয়ার প্রথার প্রচলন রয়েছে। উনিশ শতকের শেষ দিকে এই পণের পরিমাণ ছিল চার টাকা থেকে বিশ টাকা পর্যন্ত। এছাড়া সিঁদুর পরানো ছিল বর ও বধুকে অত্যাবশ্যক বিষয়। মুন্ডা বিধবারা সাগাই নামক ধর্মীয় প্রথার মাধ্যমে আবার বিয়ে করতেও পারে। বিবাহ বিচ্ছেদ হতে পারে উভয় পক্ষের অনুরোধে। তবে বিপদগামী মহিলার ক্ষেত্রে স্বামীর পন ফেরৎ দিতে হয়। মুন্ড সমাজে আমোদ-ফুর্তিতে রাত্রি জাগরন শেষে সূর্য উঠার সাথে সাথে বিয়ের অনুষ্ঠান শুরু হয়। এই সময় সমাজের বায়োজ্যেষ্ঠ ব্যক্তি বর ও কনেকে বিয়ের বেদিতে বসিয়ে সূর্যকে সাক্ষী রেখে বিভিন্ন দেব-দেবী বিশেষ করে রাধা-কৃষ্ণে নাম উলে­খ করে বরকে কনের সিথিতে সিঁদুর পরানোর নির্দেশ দেন। বৌদিরা একটি নতুন কাপড় দ্বারা কনেকে আগলা রেখে সিঁদুর পরানোর কাজে সহযোগীতা করেন। এ সময় বিভিন্ন দেবদেবীর নামে জয়ধ্বনি করা হয়।
ধর্মীয় আচার-আচরণ
মুন্ডাদের ধর্মীয় দেবতার নাম সিং, বোঙ্গা বা সূর্য। মুন্ডারা সুর্য দেবতার পূজায় অভ্যস্ত। এছাড়াও তাদের দৈনন্দিন জীবনে নানাবিধ ব্যবস্থা নিয়ন্ত্রণের জন্য তারা বিভিন্ন ধরনের দেবতার পূজা করে থাকে। মুন্ডাদের প্রায় সব উৎসবই ঋতু ও ফসলের সাথে সম্পৃক্ত। রোগ বালাই থেকে পরিত্রাণ ও শষ্য রক্ষার জন্য পশু-পাখি বলি দিয়ে দেবতার পূজা করে থাকে। বিভিন্ন উৎসবের মধ্যে উল্লেখযোগ্য হচ্ছে সারহুল বা সারজুন বাবা, চৈত্র মাসের বসন্ত উৎসব। কাডলেটা বা বাতাউলি, আষাঢ়ের শুরুতে বর্ষার উৎসব। নানা বা জমনানা, আশ্বিন মাসের নতুন ধানের উৎসব। খাড়িয়া পূজা বা মাঘ পরব, শীতে ধান কাটার উৎসব। মুন্ডার সাধারণত ঈশান পূজা, সূর্র্র্য্যহী পূজা, ঝান্ডাপূজা, মাড়–য়া পূজা, গরাইয়া পূজা, শারল পূজা, করম পূজা করে থাকে এবং তাদের প্রধান প্রধান দেবদেবীর নাম হলো গরাইয়া, বনপতি, সূর্যাহী, কর্মা-ধর্মা, বামসিং প্রভৃতি। মুন্ডাদের মধ্যে খৃষ্টানধর্মাবলম্বী থাকলেও অধিকাংশই সনাতন ধর্মের অনুসারী হিন্দু ধর্মের দেবদেবীর উপসনা করে থাকে।
জনমানুষ্ঠান
চা-বাগানের অন্যান্য জতি গোষ্ঠীর মতো মুন্ডা সমাজেও জনমানুষ্ঠান পালিত হয়। শিশু জন্মের নবম দিনে শিশুর মাথার চুল ও মায়ের হাত ও পায়ের নখ কাটা হয়, এই অনুষ্ঠানকে নর্তা বলা হয়। নবজাতকের জন্মের একুশদিনে মা ও শিশুকে স্নান করানো হয়। পাহান দ্বারা গু পবিত্র করার জন্য পূজানুষ্ঠান করে পাড়া প্রতিবেশী আত্মীয় স্বজনদের নিমন্ত্রণ করে খাওয়ানো হয়। উল্লেখ্য যে ঐ দিন শারল দেবতার পূজা করা হয় এবং দেবতার উদ্দেশ্যে বলি দেয়া লাল মোরগের রক্ত মাকে খাওয়ানো হয়। মুন্ডারা বিশ্বাস করে এই রক্ত পান কররে মা পাপ মুক্ত হবে।
মৃতের সৎকার ব্যবস্থা
মুন্ডা সমাজে মৃতের সৎকারের পর একদিন ঘরে আগুন জ্বালানো হয় না। আত্মীয়, স্বজনও প্রতিবেশীরা চিড়া, গুড়, কলা, ফল-মূল খেয়ে দিন পার করে। পরদিন থেকে উনুনে আগুর জ্বালানো হয়। মৃত্যুর দশদিন পর্যন্ত লবণ, তেল ও হলুদ ছাড়া রান্না করা নিরামিষ খাবার গ্রহণ করে। মুখাগ্নিদাতা প্রতিদিন মৃত ব্যক্তির আত্মীয়র উদ্দেশ্যে খাদ্য নিবেদন করে খাবার গ্রহণ করেন। খাদ্য নিবেদন করাকে ”দানি দেওয়া” বলা হয়। পরিবারের অন্যান্য সদস্যরা অশৌচরত পালন করেন। দশদিন পরিবারের সকল সদস্যর নদীর ঘাটে গিয়ে ক্ষৌরিকর্ম সম্পূর্ণ পূর্বক কীর্তন সহকারে বাড়ীতে ফিরে আসেন। এগার দিনে পুরোহিত দ্বারা গোমঘারার আয়োজন করা হয়। পূজা শেষে আত্মীয়র স্বজন শ্মশান ঘাটে উপস্থিত হয়ে বন্ধুদের খাওয়ানো হয়। চৌধুরী, নাপিত, ধোপা, পুরোহিতদের ”সেরসিদ্ধি”(চাল, বস্র, জল, দক্ষিণা ইত্যাদি) দিয়ে বিদায় করা হয়।
পরিবারের মৃত সদস্য বা আত্মীয়দের আত্মার জন্য বসত ঘরের মধ্যে একটি জায়গা এঁরা নির্দিষ্ট করে রাখেন। এই জায়গাটিকে তারা পবিত্র মনে করেন এবং সেখানে পূজো দেন। তারা মনে করেন, এতে করে তাদের পূর্বপুরুষের আত্মা সন্তুষ্ট হবে এবং সংসারে মংগল আসবে।
সমাজ ব্যবস্থা
মুন্ডা সমাজ ব্যবস্থা পরিচালনার জন্য রাজা, মন্ত্রী, চৌধুরী, ডাকুয়া নির্বাচন করা হয়। প্রতি বছর “রং সভা” নামক অনুষ্ঠানের মাধ্যমে। বংশানুক্রমিকভাবে রাজা, মন্ত্রী, চৌধুরী বা ডাকুয়া নির্বাচন করা হয়। সমাজ পরিচালনার সুবিধার্থে সমাজকে তিনভাগে ভাগ করা হয়। আধাগা, গাও ও চৌরাশী।
প্রত্যেক ভাগের সমাজপতিকে চৌধুরী বলা হয়। চৌধুরীর মধ্য থেকে রাজা ও মন্ত্রী নির্বাচন করা হয়। রাজা ও মন্ত্রীদের দশ হাত কাপড়ের পাগড়ী প্রদান করা হয়। এই সমাজের সাধারণ রীতিনীতি ভঙ্গকারীকে “পাচনামা” প্রদান করে। পাচনামা হল “হুক্কা পানি” অর্থাৎ সমাজচ্যুত করা যার মেয়াদ ১২ বছর এবং জরিমানা ৫০০ টাকা।
খাদ্য
মুন্ডাদের বিশেষ পছন্দের খাদ্য হচ্ছে সিদ্ধ চালের ভাত, রুটি, কাঁচা ফল এবং অন্যান্য কিছু। বাংলাদেশের সুন্দরবনাঞ্চলে বাস করা মুন্ডাদের সব চেয়ে প্রিয় একটি পানীয় হল তাদের নিজেদের তৈরী হাড়িয়া মদ। সকল প্রকার অনুষ্ঠানের এর ব্যবহার আজও খুব ভাল ভাবে প্রচলন আছে। তাদের খাদ্য তালিকায় ইদুর, শামুখ, কুচিয়া, কাকড়া ও বিদ্যমান।
শিক্ষা
মুন্ডারা ফুলনাগরী ভাষায় কথা বলতো। শিক্ষার ক্ষেত্রে মুন্ডাদের পিছিয়ে পরার কারণগুলোর মধ্যে প্রধান কারণ অপ্রতুল স্কুল ব্যবস্থা এবং তাদের নিজস্ব পারিবারিক ও ভাষাগত চর্চার নিরুৎসাহ প্রদান। বর্তমানে মুন্ডারা বিভিন্ন এনজিও এবং সমাজ পতিদের মাধ্যমে তাদের সন্তানদের স্কুলে পড়াচ্ছেন। তবে বর্তমানে সামাজিক ও শিক্ষার পরিবর্তনে অনেক মিশে গেছে সমস্ত জনজাতির সাথে। তাছাড়াও বিভিন্ন সরকারি কার্যালয়ে তাদের পদাধিকার রয়েছে এবং কর্মরত আছেন। পাশাপাশি সরকার থেকে অনেক সুযোগ-সুবিধা প্রদান করা হয়।
পোশাক পরিচ্ছদ ও অলংকার
চা বাগানের অসংখ্য জাতগোষ্ঠীর মতই মুন্ডারা পোশাক পরিচ্ছদ পরিধান করে। মুন্ডাদের পোশাক পরিধানে কিছুটা ভিন্নতা দেখা যায়। যেমন- মহিলাদের গলায় হাঁসুলি, হায়কল, শ্রীবন্ধী, পায়ের কাকন পরিধান করত। পূর্ব পুরুষদের ঐতিহ্যবাহী পোশাক ছিল ধুতি বা গামছা- গেঞ্জী, কান ফুটু করে দুল পরিধান করা ও হতে বালা পরা।
যুক্তরাষ্ট্রে নারীদের ভোটাধিকার
মার্কিন যুক্তরাষ্ট্রে অর্ধ শতাব্দীরও বেশি সময় ধরে প্রথমে বিভিন্ন রাজ্য এবং এলাকায়, কখনও সীমিত ভিত্তিতে এবং তারপরে ১৯২০ সালে ১৯তম সংশোধনী পাসের মাধ্যমে জাতীয়ভাবে নারীদের ভোটাধিকার প্রতিষ্ঠিত হয়েছিল।
১৭০০-এর দশক থেকে ১৮০০-এর দশকের প্রথম দিকে নিউ জার্সি ১৯তম সংশোধনী পাস হওয়ার আগে নারীদের ভোটাধিকারের অনুমতি দিয়েছিল, তবে ১৮০৭ সালে অঙ্গরাজ্যটি ভোটের অধিকারকে সীমাবদ্ধ করেছিল "... কর দাতা, শ্বেতাঙ্গ পুরুষ নাগরিক..."
১৮৪০-এর দশকে নারী অধিকারের জন্য বিস্তৃত আন্দোলন থেকে উদ্ভূত নারীর ভোটাধিকারের দাবি জোরালো হতে শুরু করে। ১৮৪৮ সালে, প্রথম মহিলা অধিকার কনভেনশন সেনেকা ফলস কনভেনশন এর কিছু সংগঠকদের বিরোধিতা সত্ত্বেও নারীদের ভোটাধিকারের পক্ষে একটি প্রস্তাব পাস করেছিল, যারা মনে করেছিল যে ধারণাটি খুব চরমপন্থী ছিল। ১৮৫০ সালে প্রথম জাতীয় মহিলা অধিকার কনভেনশনের সময় ভোটাধিকার আন্দোলনের কার্যক্রম ক্রমবর্ধমান গুরুত্বপূর্ণ দিক হয়ে উঠেছিল।
প্রথম জাতীয় ভোটাধিকার সংস্থা ১৮৬৯ সালে প্রতিষ্ঠিত হয়েছিল যখন দুটি প্রতিদ্বন্দ্বী সংস্থা গঠিত হয়েছিল, একটির নেতৃত্বে ছিলেন সুসান বি অ্যান্টনি ও এলিজাবেথ ক্যাডি স্ট্যান্টন এবং অন্যটিতে লুসি স্টোন ও ফ্রান্সেস এলেন ওয়াটকিনস হার্পার। বছরের পর বছর ধরে প্রতিদ্বন্দ্বিতা করার পরে, তারা ১৮৯০ সালে জাতীয় মার্কিন নারী ভোটাধিকার সমিতি (এনএডব্লিউএসএ) হিসাবে একীভূত হয়েছিল এবং অ্যান্টনি তার নেতৃস্থানীয় শক্তি হিসাবে ছিল। উইমেন্স ক্রিশ্চিয়ান টেম্পারেন্স ইউনিয়ন (ডাব্লুসিটিইউ), যা সেই সময়ের বৃহত্তম নারী সংগঠন ছিল, ১৮৭৩ সালে প্রতিষ্ঠিত হয়েছিল এবং আন্দোলনকে একটি বিশাল উৎসাহ দিয়ে নারীদের ভোটাধিকারও অনুসরণ করেছিল।
খাকরেজ জেলা
খাকরেজ জেলা আফগানিস্তানের কান্দাহার প্রদেশে উত্তর-কেন্দ্রীয় অঞ্চলের একটি জেলা, যেখানে ২০ হাজারেরও বেশি লোকের জনসংখ্যার নিয়ে একটি গ্রামীণ কৃষি সম্প্রদায় পরিচালিত হয়ে থাকে। এটি শাহ আগা শেরাইনের এর শহর নামে বিশেষভাবে পরিচিত, যা আফগানিস্তানে প্রাচীনতম ঐতিহাসিক ইসলামি নিদর্শনগুলির মধ্য অন্যতম। ভৌগোলিক অবস্থান অনুযায়ী জেলাটির পশ্চিমে ঘোরাক জেলা, দক্ষিণে মেওয়ান্দ জেলা ও পাঞ্জাই জেলার সীমানা, পূর্বে আর্ঘাান্দাব জেলা ও শাহ ওয়ালী কোট জেলা এবং নৈশ জেলা উত্তর দিকে অবস্থিত। জেলাটির কেন্দ্রীয় শহরের নাম হচ্ছে দারভিশান গ্রাম, যেটি পশ্চিম অঞ্চলে অবস্থিত।
ডাম্বলডোর’স আর্মি
ডাম্বলডোর’স আর্মি (ইংরেজি: Dumbledore's Army) (সংক্ষেপে ডি. এ.  বা D.A.) বা ডাম্বলডোরের আর্মি ব্রিটিশ লেখিকা জে. কে. রাউলিং রচিত হ্যারি পটার সিরিজের একটি ছাত্র সংগঠন। সিরিজের তিন প্রধান চরিত্র হ্যারি পটার, রন উইজলি ও হারমায়োনি গ্রেঞ্জার এই সংগঠনের প্রতিষ্ঠাতা। হগওয়ার্টের হাই ইনকুইজিটর (প্রধান পরিদর্শক) ডলোরেস আমব্রিজের কুশাসনের বিরুদ্ধে এবং ডিফেন্স এগেনস্ট দ্য ডার্ক আর্টস বিষয়ে ব্যবহারিক জ্ঞান অর্জনের লক্ষ্যে এই সংগঠন স্থাপিত হয়।
ইতিহাস
হ্যারি, হারমায়োনি ও রন গ্রিফিন্ডর, হাফলপাফ ও র‌্যাভেনক্ল হাউজ থেকে ছাত্রছাত্রী সংগ্রহ করে এবং হগস হেড পাবে মিলিত হয়। সেখানে তারা সকলে একটি সংগঠন গঠন করার ব্যাপারে একমত হয়। যখন আমব্রিজ এই মিটিং সম্পর্কে জানতে পারেন তখন তিনি সকল ছাত্র সংগঠন নিষিদ্ধ ঘোষণা করেন। এর মধ্যেও নবগঠিত সংগঠনটির সদস্যরা সপ্তাহে অন্তত একদিন রুম অফ রিকোয়ারমেন্টে মিলিত হতে থাকে। সদস্যরা হারমায়োনির জাদু করা নকল গ্যালিওনের সাহায্যে নিজেদের মধ্যে যোগাযোগ রক্ষা করত। চো চ্যাং সংগঠনটির নাম প্রস্তাব করে "ডিফেন্স এসোসিয়েশন" সংক্ষেপে "ডি.এ."। কিন্তু জিনি উইজলির প্রস্তাবিত "ডাম্বলডোরের আর্মি" নামটি গৃহীত হয়।
চো এর বান্ধবী মেরিয়েটা এজকোম্বে তাদের সাথে বিশ্বাসঘাতকতা করে আমব্রিজের কাছে সব ফাঁস করে দেয়। হ্যারিকে বহিষ্কারের হাত থেকে রক্ষা করার জন্য ডাম্বলডোর সংগঠনটির সকল দায়িত্ব নিজের কাঁধে তুলে নেন এবং একপর্যায়ে মন্ত্রণালয়ের কর্মকর্তারা তাকে গ্রেফতার করতে এলে তিনি পালিয়ে যান। এ ঘটনার পর ডিএ মিটিং করা বন্ধ করে দিলেও, তিনজন ডিএ সদস্য- জিনি, নেভিল ও লুনা; বইয়ের শেষভাগে হ্যারি, রন ও হারমায়োনির সাথে ডিপার্টমেন্ট অফ মিস্টেরিসের যুদ্ধে অংশ নেয়। হ্যারি পটার অ্যান্ড দ্য হাফ-ব্লাড প্রিন্সে ডিএ বিলুপ্ত হয়ে যায় বলে নেভিল ও লুনা অসন্তুষ্ট হয়।
হ্যারি পটার অ্যান্ড দ্য ডেথলি হ্যালোসে হগওয়ার্টসের হেডমাস্টার হন সেভেরাস স্নেইপ। এসময় হ্যারি, রন ও হারমায়োনির অনুপস্থিতিতে নেভিল, জিনি ও লুনা ডিএ পুনর্গঠনের মাধ্যমে স্নেইপের বিরুদ্ধে প্রতিরোধ গড়ে তোলে। তবে লুনা ডেথ ইটারদের দ্বারা অপহৃত হয় (পরবর্তীকালে হ্যারি, রন, হারমায়োনি ও ডব্বি তাকে উদ্ধার করে) এবং জিনি স্কুল ত্যাগ করে, ফলে নেভিলই হয়ে যায় ডিএ এর নেতা। নেভিলের মতে, ডিএ এর কার্যক্রম তখনই নতুন মাত্রা লাভ করে যখন মাইকেল কর্নার একজন প্রথম বর্ষের ছাত্রকে বন্দীদশা থেকে উদ্ধার করতে গিয়ে স্নেইপের সহকারী ডেথ ইটার ভাইবোন অ্যালেক্টো ও অ্যামিকাস ক্যারোর হাতে নির্যাতিত হয়। এসময় ডিএ এর সদস্যরা ডেথ ইটারদের হাত থেকে বাঁচতে রুম অফ রিকোয়ারমেন্টে আশ্রয় নেয়। ডিএ সদস্যদের আশা ছিল যদি হ্যারি এখানে ফিরে আসে তাহলে সে তাদেরকে নিয়ে একটি বিপ্লব ঘটাবে এবং হগওয়ার্টসকে স্নেইপ ও ক্যারোদের হাত থেকে মুক্ত করবে। বইয়ের শেষদিকে ডিএ সদস্যরা অর্ডার অফ দ্য ফিনিক্সের সদস্যদের সাথে হগওয়ার্টসের যুদ্ধে অংশগ্রহণ করে এবং হ্যারিকে অবশিষ্ট হরক্রাক্সগুলো খুঁজে বের করার জন্য সময় করে দেয়।
সদস্যবৃন্দ
হ্যারি পটার, রন উইজলি ও হারমিওন গ্রেঞ্জার এর নেতৃত্বে ডাম্বলডোর'স আর্মি গঠিত হয়। প্রথমদিকে এর সদস্য সংখ্যা ছিল ২৭। পরে সিমাস ফিনিগান ডিএ তে যোগ দিলে সদস্য সংখ্যা দাঁড়ায় ২৮।
হান্নাহ অ্যাবট
হান্নাহ অ্যাবট (ইংরেজিঃ Hannah Abbott) হ্যারির বর্ষের হাফলপাফ হাউজের একজন ছাত্রী। তার মুখ গোলাপি ও চুল সোনালি রঙের। হ্যারি পটার অ্যান্ড দ্য অর্ডার অফ দ্য ফিনিক্সে সে হাফলপাফ হাউজের প্রিফেক্ট নির্বাচিত হয় এবং পরবর্তীকালে ডাম্বলডোরের আর্মিতে যোগদান করে।এই বছরের শেষ দিকে হগওয়ার্টস এক্সপ্রেসে যে ছয়জন ডিএ সদস্য হ্যারিকে ম্যালফয়, ক্র্যাব ও গয়েলের আক্রমণ থেকে রক্ষা করেছিল, হান্নাহ তাদের মধ্যে অন্যতম। হ্যারি পটার অ্যান্ড দ্য হাফ-ব্লাড প্রিন্সে তার মা ডেথ ইটারদের হাতে নিহত হলে সে হগওয়ার্টস ত্যাগ করে। কিন্তু হ্যারি পটার অ্যান্ড দ্য ডেথলি হ্যালোসে সে হগওয়ার্টসে ফিরে আসে এবং হগওয়ার্টসের যুদ্ধে অংশগ্রহণ করে। ভবিষ্যতে হান্নাহ নেভিল লংবটমকে বিয়ে করে এবং লিকি কলড্রনের মালিক হয়।
হ্যারি পটার অ্যান্ড দ্য চেম্বার অফ সিক্রেটস ও হ্যারি পটার অ্যান্ড দ্য গবলেট অফ ফায়ার চলচ্চিত্রে চার্লোটি স্কেওচ হান্নাহর চরিত্রে অভিনয় করেছে এবং হ্যারি পটার অ্যান্ড দ্য অর্ডার অফ দ্য ফিনিক্স গেমে কন্ঠ দিয়েছে।
জিনি উইজলি
thumb|200 px|জিনি উইজলি জিনেভ্রা মলি "জিনি" উইজলি (ইংরেজিঃ Ginny Weasley) আর্থার ও মলি উইজলির মেয়ে, উইজলি পরিবারের সাতজন ছেলেমেয়ের মধ্যে সবচেয়ে ছোট এবং কয়েক প্রজন্মের মধ্য উইজলি পরিবারে জন্মগ্রহণকারী একমাত্র মেয়ে। ফিলোসফার্স স্টোনে জিনি সর্বপ্রথম উপস্থিত হয়, যখন তার চার ভাই হগওয়ার্টসে চলে যাচ্ছিল।
চেম্বার অফ সিক্রেটসে জিনি ওয়েজলি গ্রিফিন্ডর হাউজের প্রথম বর্ষের ছাত্রী হয়। পুরো বইজুড়ে সে রহস্যজনক আচরণ করতে থাকে এবং তাকে অসুস্থ মনে হতে থাকে। শেষে জানা যায়, টম রিডল তথা ভলডেমর্টের ডায়েরি জিনিকে নিয়ন্ত্রণ করার মাধ্যমে জিনিকে দিয়ে চেম্বার অফ সিক্রেটস খোলায় এবং বাসিলিস্ক সাপটিকে মুক্ত করে। রিডল জিনিকে হত্যা করার পরিকল্পনাও করেছিল। কিন্তু হ্যারি তাকে উদ্ধার করে এবং বাসিলিস্ক ও ডায়েরিটি ধ্বংস করে ফেলে। পরে জানা যায় ডেথ ইটার লুসিয়াস ম্যালফয় কৌশলে জিনিকে ডায়েরিটি দিয়েছিল, যাতে তার বাবাকে অপদস্থ ও ডাম্বলডোরকে হগওয়ার্টস থেকে বিতারণ করতে পারে। প্রিজোনার অফ আজকাবান ও গবলেট অফ ফায়ারে জিনির উপস্থিতি তেমন দেখা যায় না। তবে সে নেভিল লংবটমের সাথে ইউল বলে অংশ নেয়।
অর্ডার অফ দ্য ফিনিক্সে জিনি মাইকেল কর্নারের সাথে সম্পর্ক গড়ে তোলে। আমব্রিজ হ্যারিকে কুইডিচ থেকে নিষিদ্ধ করার পর, জিনি হ্যারির পরিবর্তে গ্রিফিন্ডর টিমের সিকার হিসেবে খেলা শুরু করে। সে ডাম্বলডোর'স আর্মিতে যোগ দেয় এবং পরবর্তীকালে হ্যারি, রন, হারমায়োনি, নেভিল ও লুনার সাথে ডিপার্টমেন্ট অফ মিস্টেরিসের যুদ্ধে অংশ নেয়। বইয়ের শেষ দিকে মাইকেল কর্নারের সাথে তার সম্পর্ক ভেঙ্গে যায় এবং সে ডিন থমাসের সাথে সম্পর্ক গড়ে তোলে। হাফ-ব্লাড প্রিন্সে স্লাগহর্ন তাকে স্লাগ ক্লাবে যোগ দেওয়ার আমন্ত্রণ জানায়। পরবর্তীকালে সে গ্রিফিন্ডর কুইডিচ টিমে চেজার হিসেবে খেলা শুরু করে। তবে কুইডিচ ফাইনাল ম্যাচে ডিটেনশনের কারণে হ্যারির অনুপস্থিতিতে পুনরায় সে সিকার হিসেবে খেলে। এ সময়ে হ্যারির পরোক্ষ ভূমিকায়, জিনি ও ডিনের সম্পর্ক ভেঙ্গে যায়। গ্রিফিন্ডর টিম ফাইনাল ম্যাচে র‌্যাভেনক্লকে হারানোর পর, প্রথমবারের মত জিনি হ্যারির সাথে সম্পর্ক গড়ে তোলে। যখন ডেথ ইটাররা হগওয়ার্টস আক্রমণ করে, সে অন্যান্য ডিএ সদস্যদের মত হগওয়ার্টসকে রক্ষার জন্য লড়াই করে। ডাম্বলডোরের মৃত্যুর পর, হ্যারি জিনির সাথে সম্পর্কচ্ছেদ করার সিদ্ধান্ত নেয়, কারণ, জিনি হ্যারির সাথে যুক্ত থাকলে তা জিনির জন্য অত্যন্ত বিপজ্জনক, কেননা ডেথ ইটাররা যেকোন সময় তাকে আক্রমণ বা হত্যা করতে পারে।
ডেথলি হ্যালোসে জিনি হগওয়ার্টসে তার ষষ্ঠ বর্ষে ফিরে আসে। এ সময় সে লুনা ও নেভিলের সাথে ডাম্বলডোর'স আর্মি পুনর্গঠন করে। যখন এটা প্রকাশ হয়ে যায় যে, রন হ্যারির সাথে রয়েছে, তখন জিনি তার পরিবারের সাথে লুকিয়ে পড়তে বাধ্য হয়। বইয়ের শেষদিকে, অপ্রাপ্তবয়স্ক হওয়া সত্ত্বেও সে হগওয়ার্টসের যুদ্ধে অংশ নেয়। যুদ্ধে সে, হারমায়োনি ও লুনা যখন বেল্লাট্রিক্স লেস্ট্র্যাঞ্জের সাথে লড়াই করছিল তখন বেল্লাট্রিক্স তাকে হত্যার চেষ্টা করে। যুদ্ধ শেষ হওয়ার পর, হ্যারি তাকে তার মায়ের সাথে দেখতে পায়।
এপিলগ হতে জানা যায়, উনিশ বছর পর, হ্যারি ও জিনি বিবাহিত। তাদের জেমস সিরিয়াস, অ্যালবাস সেভেরাস ও লিলি লুনা নামে তিন ছেলেমেয়ে আছে। রাউলিং বলেছেন, হগওয়ার্টস ত্যাগ করার পর, জিনি হোলিহেড হার্পিস কুইডিচ দলে চেজার হিসেবে খেলা শুরু করে। পরবর্তীকালে সে কুইডিচ থেকে অবসর গ্রহণ করে এবং ডেইলি প্রফেটের সিনিয়র কুইডিচ বিশ্লেষক হিসেবে কাজ শুরু করে।
বোনি রাইট প্রত্যেকটি হ্যারি পটার চলচ্চিত্রে জিনির ভূমিকায় অভিনয় করেছে এবং ভিডিও গেমসে কন্ঠ দিয়েছে।
ফ্রেড ও জর্জ উইজলি
সিরিজে বিভিন্ন সময় তারা হ্যারিকে বিভিন্নভাবে সাহায্য করে। চেম্বার অফ সিক্রেটসে ফ্রেড, জর্জ ও রন হ্যারিকে প্রাইভেট ড্রাইভ থেকে পালাতে সাহায্য করে। প্রিজনার অফ আজকাবানে ফ্রেড ও জর্জ হ্যারিকে "মরেডার্স ম্যাপ" টি দেয়। গবলেট অফ ফায়ারে তারা উইজলি'স উইজার্ড হুইজেস নামে বিভিন্ন জোক সামগ্রী বিক্রি করতে শুরু করে। তারা দুইজনে একটি জোকশপ প্রতিষ্ঠার পরিকল্পনা করে। তাদের এ ইচ্ছা পূরণের জন্য হ্যারি তার ট্রাইউইজার্ড টুর্নামেন্ট জয়ের পুরস্কারের অর্থ তাদেরকে দিয়ে দেয়। অর্ডার অফ দ্য ফিনিক্সে তারা ডাম্বলডোরের আর্মিতে যোগ দেয়। এ সময় আমব্রিজ তাদের দুইজনকে কুইডিচ থেকে আজীবনের জন্য নিষিদ্ধ করে। এ বছরের শেষ দিকে তারা আমব্রিজের শাসনকে অগ্রাহ্য করে শিক্ষা সম্পন্ন না করেই হগওয়ার্টস ত্যাগ করে। যাওয়ার আগে তারা আতশবাজি ও অন্যান্য ফায়ারওয়ার্কসের মাধ্যমে স্কুলে একটি বিশৃংখলা সৃষ্টি করে দিয়ে যায়। এছাড়াও স্কুলের বিভিন্ন স্থানে তারা পোর্টেবল সোয়াম্প স্থাপন করে। হাফ-ব্লাড প্রিন্সে ফ্রেড ও জর্জ ডায়াগন অ্যালিতে তাদের নিজস্ব জোকশপ চালু করে।
ডেথলি হ্যালোসে তারা অর্ডার অফ দ্য ফিনিক্সে যোগ দেয়। হ্যারিকে প্রাইভেট ড্রাইভ থেকে উদ্ধার করার সময় স্নেইপের সেকটামসেম্প্রা কার্সে জর্জ একটি কান হারায়। প্রকৃতপক্ষে স্নেইপ তার কার্সটি একজন ডেথ ইটারকে লক্ষ্য করে নিক্ষেপ করেছিল। কিন্তু ভুলবশত তা জর্জকে আঘাত করে। এ সময়ে ডেথ ইটারদের নিয়ন্ত্রিত জাদু মন্ত্রণালয়ের উইজলি পরিবারের প্রতি নিষেধাজ্ঞার জন্য তারা তাদের জোকশপ বন্ধ করতে বাধ্য হয়। কিন্তু তারা আন্টি মুরিয়েলের বাড়ি থেকে পেঁচার মাধ্যমে তাদের ব্যবসা চালু রাখে। এ অবস্থায় "পটারওয়াচ" রেডিও অনুষ্ঠানে ফ্রেড "রেপিয়ার" ছদ্মনামে অংশ নেয়। শেষদিকে ফ্রেড ও জর্জ হগওয়ার্টসের যুদ্ধে অংশগ্রহণ করে। ফ্রেড ও পার্সি উইজলি জাদুমন্ত্রী পিয়াস থিকনেস ও অন্য একজন ডেথ ইটারকে পরাজিত করে। কিন্তু এর পরপরই একটি বিস্ফোরণ ঘটে এবং ফ্রেড মারা যায়। রাউলিং এক সাক্ষাৎকারে বলেন যে, তিনি সবসময়েই জানতেন যে জমজ ভাইদের মধ্যে ফ্রেড মারা যাবে। যদিও তিনি এর কোন সুস্পষ্ট কারণ জানতেন না। তিনি আরো বলেন যে, জর্জ কখনো ফ্রেডের মৃত্যুকে ভুলতে পারে নি। যদিও ফ্রেড ও রন উইজলি'স উইজার্ড হুইজেসকে একটি সফল "মানি স্পিনার" এ পরিণত করতে সক্ষম হয়। জর্জ অ্যাঞ্জেলিনা জনসনকে বিয়ে করে এবং তাদের ফ্রেড ও রোক্সানা নামে দুই ছেলেমেয়ে হয়।
নেভিল লংবটম
নেভিল লংবটম (ইংরেজিঃ Neville Longbottom) হ্যারির বর্ষের গ্রিফিন্ডর হাউজের একজন ছাত্র। তার মুখ গোলাকার, বেটে এবং চুল সোনালি রঙের। পুরো সিরিজ জুড়ে তাকে ভীতু ও দুর্বল ব্যক্তিত্বের চরিত্র হিসেবে ফুটিয়ে তোলা হয়াছে। ছাত্র হিসেবে সে মাঝারি মানের হলেও হার্বোলজি বিষয়ে তার দক্ষতা অসামান্য। তার বাবা মা ফ্র্যাঙ্ক ও অ্যালিস লংবটম উভয়েই অরর এবং অর্ডার অফ দ্য ফিনিক্সের সদস্য ছিলেন। তারা বেল্লাট্রিক্স লেস্ট্র্যাঞ্জ ও তার সহযোগী ডেথ ইটারদের হাতে নির্যাতিত হন এবং চিরদিনের জন্য মানসিক ভারসাম্যহীন হয়ে পড়েন। নেভিল তার ঠাকুরমার অগাস্টা লংবটমের কাছে প্রতিপালিত হয়। প্রথম চারটি বইয়ে নেভিল অত্যন্ত ক্ষুদ্র ভূমিকা পালন করে। তবে রাউলিং প্রথম বই ফিলোসফার্স স্টোনে চেয়েছিলেন, নেভিল যেন সাহসিকতাপূর্ণ একটি কাজ করতে পারে, এবং নেভিল তা করতে সক্ষম হয়।
ডেথলি হ্যালোসে যখন স্নেইপ হেডমাস্টার হিসেবে ক্যারোদের নিয়ে হগওয়ার্টস দখল করে, তখন নেভিল, জিনি ও লুনাকে নিয়ে ডাম্বলডোরের আর্মি পুনর্গঠন করে। হ্যারির অনুপস্থিতিতে নেভিল ডিএ এর কর্মকাণ্ড পরিচালনা করতে থাকে। পরে নেভিল হ্যারিকে জানায়, ক্যারোদের হাতে সে এতটাই নির্যাতিত হয়েছে যে সে রুম অফ রিকোয়ারমেন্টে আশ্রয় নিতে বাধ্য হয়। হগওয়ার্টসের যুদ্ধে নেভিল তার হার্বোলজির জ্ঞানকে কাজে লাগিয়ে ডেথ ইটারদের পরাস্ত করতে থাকে এবং পরে অলিভার উডের সাথে কলিন ক্রিভির মৃতদেহ বহন করে আনে। যখন ভলডেমর্ট হ্যারির আপাতদৃষ্টিতে মৃত দেহ নিয়ে হগওয়ার্টসে প্রবেশ করে, নেভিল গড্রিক গ্রিফিন্ডরের তলোয়ার দিয়ে নাগিনিকে হত্যা করে এবং এভাবে ভলডেমর্টের সর্বশেষ হরক্রাক্স ধ্বংস হয়। পরবর্তীকালে সে রনের সাথে ফেনরির গ্রেব্যাককে পরাজিত করে।
ডেথলি হ্যালোসের এপিলগে নেভিল হগওয়ার্টসের হার্বোলজি বিষয়ের নতুন শিক্ষক হিসেবে যোগদান করে। ২০০৭ সালের অক্টোবরে রাউলিং প্রকাশ করেন যে, নেভিল লিকি কলড্রনের বর্তমান মালিক হান্নাহ অ্যাবটকে বিয়ে করে। তারা দুইজন লিকি কলড্রনের উপরে বাস করে।
ব্রিটিশ অভিনেতা ম্যাথু লুইস হ্যারি পটার সিরিজের প্রত্যেকটি চলচ্চিত্রে নেভিলের ভূমিকায় অভিনয় করেছে এবং ভিডিও গেমসমূহে কন্ঠ দিয়েছে।
লুনা লাভগুড
thumb|200 px|লুনা লাভগুড লুনা লাভগুড (ইংরেজিঃ Luna Lovegood) হ্যারির চেয়ে এক বছরের ছোট এবং র‌্যাভেনক্ল হাউজের ছাত্রী। তার সোনালি চুল কোমর পর্যন্ত লম্বা এবং "সর্বদা বিস্ময়কর চাহনীযুক্ত"। রাউলিং লুনাকে "অ্যান্টি হারমায়োনি" হিসেবে বর্ণনা করেছেন। কারণ লুনা নিজেই নিজের দর্শনে বিশ্বাস করে। অপরদিকে হারমায়োনি যুক্তি, তর্ক ও বাস্তববাদীতায় বিশ্বাসী। "দ্য কুইবলার" পত্রিকার সম্পাদক জেনোফিলিয়াস লাভগুড লুনার বাবা। লুনার মা জাদুমন্ত্র নিয়ে গবেষণা করার সময় একটি দূর্ঘটনায় মারা যান। তখন লুনার বয়স ছিল নয় বছর। দূর্ঘটনার সময় লুনাও সেখানে ছিল। সে তার চোখের সামনে তার মাকে মৃত্যুবরণ করতে দেখে। এই কারণেই লুনা থেস্ট্রালদের দেখতে পায়। লুনা বিভিন্ন অদ্ভুত ধারণায় বিশ্বাসী। সে স্কুলে অনেকটা বিচ্ছিন্নভাবে থাকে, তাকে নিয়ে অন্যরা কি ভাবল সেটা নিয়ে সে মাথা ঘামায় না।